<classify> Mhando katika taarifa hiyo amesema kuwa wameamua kufanya kipindi hicho baada ya kumalizika kwa Uchaguzi Mkuu wa Rais, Wabunge na Madiwani. Uchaguzi Mkuu utafanyika Oktoba 25.Tayari wadhamini wawili washiriki wamepatikana na juhudi zinaendelea kuweza kupata wadhamini wengine ili kufanya bonanza lililo bora zaidi. Kila mwaka TASWA imekuwa ikiandaa bonanza hilo, lakini mwaka jana kutokana na sababu mbalimbali ilishindwa kuandaa.Kwa kuzingatia hilo TASWA imeamua bonanza la mwaka huu liwe la aina yake na la kihistoria likihusisha waandishi wa habari na wafanyakazi wa vyombo vya habari wasiopungua 2,000.Waandishi wa habari za afya, siasa, uchumi, michezo, mazingira na nyinginezo pamoja na wafanyakazi wa vyombo mbalimbali watapata fursa ya kukaa pamoja na kujadili masuala yanayowahusu na kisha kuburudika kwa pamoja.Aidha; Taswa imempongeza mwanachama wake, Somoe Ngitu kwa kuchaguliwa kuwa Naibu Katibu Mkuu wa Chama cha Soka la Wanawake Tanzania TWFA, katika uchaguzi uliofanyika juzi jijini Dar es Salaam.  <topic>: MICHEZO 